Diari Oficial de la Generalitat Valenciana


Sumari del DOGV 4131, del 20-11-2001 (2001/11552)

ACORD de 15 de novembre de 2001, del Govern Valencià, pel qual es declara d'interés comunitari la instal·lació d'una indústria hortofructícola en el terme municipal de Museros.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4131

Data del DOGV
:   20-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11690


Data del document
:   15-11-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Museros
    * producte agrícola
    * cultiu industrial
    * pla d'urbanisme
    * indústria agroalimentària

ACORD de 15 de novembre de 2001, del Govern Valencià, pel qual es declara d'interés comunitari la instal·lació d'una indústria hortofructícola en el terme municipal de Museros. [2001/X11140]
  
El Govern Valencià, en la reunió del dia 15 de novembre de 2001, adoptà l'acord següent:
  
Antecedents de fet
  
Primer. En el registre de la Comissió Territorial d'Urbanisme de València, amb data 23 d'octubre de 2000, va entrar la sol·licitud i la documentació presentada pel senyor José Antonio García Moreno en representació de la mercantil Fontestad, SA, per a la declaració d'interés comunitari pel procediment extraordinari de l'article 20 de la Llei 4/1992, de 5 de juny, de la Generalitat Valenciana, de Sòl No Urbanitzable, d'una actuació en sòl no urbanitzable, consistent en la instal·lació d'una central hortofructícola al paratge els Germanells del polígon 5, parcel·les 8, 30, 32, i 59, del terme municipal de Museros.
  
Segon. Amb data 6 de novembre de 2000 es va revisar la documentació de l'expedient i es va donar audiència a l'Ajuntament de Museros i als dels municipis de la zona (Náquera, Rafelbunyol, Moncada, Massamagrell i Massalfassar).
  
Tercer. Amb data 6 de novembre de 2000, es va sol·licitar informe al Servei d'Explotació Vies i Obres de la Diputació de València, a la Demarcació de Carreteres del Ministeri de Foment i a l'Oficina del Pla de Carreteres de la Conselleria d'Obres Públiques, Urbanisme i Transports, i amb data 10 de novembre de 2000 al Servei Territorial de la Conselleria de Medi Ambient (camins ramaders), i es remet l'estudi d'impacte ambiental a la Conselleria de Medi Ambient, amb data 8 de novembre de 2000.
  
Amb data 10 de novembre de 2000, es va donar l'adequada intervenció a la Direcció Territorial d'Agricultura, Secció de Millora Rural, de la Conselleria d'Agricultura, Pesca i Alimentació, Direcció General de Transports (COPUT), Oficina del Pla de Carreteres (COPUT), Conselleria d'Economia, Hisenda i Ocupació, Subdirecció Territorial de Medi Ambient i Servei Territorial d'Indústria.
  
D'aquests s'han rebut els informes següents:
  
- Ajuntament de Massamagrell, de 27 de novembre de 2000, en el qual manifesta donar-se per assabentat de la tramitació de l'expedient.
  
- Servei Territorial de la Conselleria de Medi Ambient, de 24 de novembre de 2000, segons el qual l'actuació afecta probablement el camí ramader Cordell de la Calderona.
  
- Servei Territorial de la Conselleria de Medi Ambient, de 29 de novembre de 2000, en el qual s'indica que l'actuació urbanística que ha de realitzar la mercantil Fontestad, SA, afectarà una superfície forestal de titularitat particular, però atés que sobre aquesta s'està procedint a la incoació de l'expedient sancionador núm. 372/99 - forest, s'emet informe desfavorable.
  
- Oficina del Pla de Carreteres de la COPUT, de 23 de novembre de 2000, de caràcter favorable, sempre que s'execute la rotonda a càrrec de l'actuació.
  
- Ajuntament de Museros, de 30 de novembre de 2000, en el qual s'informa favorablement sobre l'admissió a tràmit del procediment sol·licitat per l'empresa Fontestad, SA, per a la construcció d'instal·lacions hortofructícoles en sòl no urbanitzable del terme municipal de Museros, sense perjuí que en el transcurs de la informació pública per part de l'Ajuntament de Museros pogueren ser requerides modificacions de rang no substancial a partir d'una anàlisi més detallada del projecte.
  
Com a contingut d'aquest informe s'indica que l'actuació pot entendre's compatible amb el model territorial definit en les actuals normes subsidiàries, i es poden entendre vàlides, quant a la quantificació global i quant a minorar la reserva dotacional mínima exigible a una actuació industrial, les contraprestracions oferides.
  
- Conselleria de Medi Ambient, de 18 de desembre de 2000, en relació amb la tramitació i amb el contingut de l'estudi d'impacte ambiental.
  
- Demarcació de Carreteres del Ministeri de Foment, de 9 de gener de 2001, informa que la construcció de la central hortofructícola, dins de la zona de 500 metres de reserva existent en la A-7, segons el parer d'aquesta demarcació, no afecta la variant oest del bypass nord.
  
- Conselleria d'Indústria i Comerç, d'11 d'abril de 2001, relativa a la minoració de dotacions proposada en el projecte relatiu a la instal·lació d'una indústria hortofructícola en el paratge Els Germanells d'acord amb el que estableix l'article 14 del Reglament de Planejament de la Comunitat Valenciana, de 15 de desembre de 1998, que a la vista del projecte presentat informa favorablement sobre la dita minoració ja que es tracta d'un Pla Parcial que preveu la implantació d'una única indústria que ocupa una parcel·la superior a 40.000 m2 i supera la zona verda el mínim del 10% de la superfície del sector, i mentre es mantinguen aquestes condicions i no es modifiquen mitjançant estudi de detall.
  
Quart. Amb data 19 de desembre de 2000 la Comissió Informativa de la Comissió Territorial d'Urbanisme va acordar informar favorablement sobre l'admissió a tràmit d'aquesta Declaració d'interés comunitari pel procediment extraordinari de l'article 20 de la LSNU.
  
Cinqué. El dia 9 de febrer de 2001 el conseller d'Obres Públiques, Urbanisme i Transports va resoldre admetre a tràmit l'expedient de referència, i ordenar el sotmetiment de l'expedient al tràmit d'informació pública pel termini de 20 dies simultàniament amb la convocatòria per a la presentació d'iniciatives alternatives a la desencadenant del procediment
  
A aquest respecte, es van publicar sengles anuncis en el Diari Oficial de la Generalitat Valenciana, de 5 de març de 2001, i en el diari Las Provincias, de 12 de març de 2001, i no es va presentar al·legacions ni cap alternativa a l'expedient en qüestió, segons s'acredita en la diligència emesa per la cap de negociat del registre dels Serveis Territorials d'Urbanisme de 18 d'abril de 2001.
  
Sisé. Amb data 10 d'abril de 2001 va presentar el promotor de l'actuació la documentació complementària.
  
Seté. L'Ajuntament de Museros i la mercantil Fontestad, SA, firmen proposta de conveni urbanístic, en data 6 de maig de 2001, i és ratificat el dit conveni per l'Ajuntament en sessió de 10 de maig de 2001.
  
Vuité. La documentació presentada consta de memòria informativa i justificativa, memòria descriptiva de la situació i necessitats de les instal·lacions, ordenances reguladores, avaluació economicofinancera, compromisos a contraure entre la promotora i l'administració, plans i annex.
  
Nové. La comissió informativa de la Comissió Territorial d'Urbanisme de València, en sessió de 25 de juny de 2001, va acordar informar sobre favorablement aquesta sol·licitud de declaració d'interés comunitari.
  
Deu. El dia 12 de juliol de 2001 emet Declaració d'Impacte Ambiental la Conselleria de Medi Ambient, per la qual s'estima acceptable als sols efectes mediambientals i sense perjuí de la prèvia obtenció de les autoritzacions sectorials que li siguen d'aplicació, el projecte sobre sol·licitud de declaració d'interés comunitari d'una central hortofructícola a l'empara de l'article 20 de la Llei 4/1992, en el terme municipal de Museros, promoguda per la mercantil Fontestad, SA, i s'estableixen en aquesta les consideracions següents:
  
"1. El projecte de modificació de traçat de la CV-32 i de construcció dels accessos a l'esmentada activitat haurà de preveure i respectar, de conformitat amb el que estableix la Llei 3/1995, el traçat del camí ramader denominat Cordell de la Calderona, de 37,5 m d'ample legal. Així mateix, qualsevol infraestructura necessària per al correcte desenvolupament de l'activitat proposada que siga susceptible d'afectar el dit camí ramader, o qualsevol altra, haurà de preveure i respectar els traçats corresponents.
  
2. La terra vegetal que, extreta durant la fase de moviment de terres, siga susceptible d'aprofitament es mantindrà en condicions agrícoles adequades i es destinarà bé al rebliment de les zones verdes, bé en altres àrees del municipi on siga susceptible la seua utilització.
  
3. Amb motiu del programa de vigilància ambiental, es proposa la realització de mesuraments periòdics dels efluents de la depuradora, així com la caracterització dels fangs resultants. En aquests dos casos, es realitzarà un primer control a la posada en marxa de la instal·lació, i s'haurà de repetir cada sis mesos sense perjuí d'allò que han establit altres legislacions que pogueren resultar més restrictives. La caracterització dels fangs podrà deixar de realitzar-se si queda demostrat el seu caràcter de no perillosos, sempre que no varien les condicions de producció, i hauran de ser, en qualsevol cas, entregats a gestor autoritzat. En el supòsit en què de la caracterització resultaren fangs considerats com a perillosos, l'empresa haurà d'inscriure's en el Registre de Xicotets Productors de Residus Perillosos o bé sol·licitar autorització administrativa com a gran productor, tot això en aquesta Conselleria i en funció del volum anual generat.
  
4. Les aigües procedents del depòsit de regulació no hauran de ser empleades per al consum humà excepte autorització expressa de l'organisme competent.
  
5. S'haurà de tramitar el corresponent canvi d'ús sobre el destí de les aigües subterrànies, respecte del qual es té autorització de l'organisme de conca corresponent, i que en l'actualitat es correspon amb el de reg agrícola en la seua totalitat".
  
Onze. El conseller d'Obres Públiques, Urbanisme i Transports en data 1 d'octubre de 2001 va informar favorablement sobre la present declaració d'interés comunitari.
  
Fonaments de dret
  
Primer. Es tracta d'una actuació integral que s'ha de tramitar pel procediment extraordinari de l'article 20 de la LSNU, amb les característiques següents:
  
- Consisteix en la instal·lació d'una indústria hortofructícola en unes parcel·les frontereres a la CV-32 de Náquera a Massamagrell.
  
- La instal·lació es pretén ubicar en una parcel·la de 122.769 m2, i resulta una parcel·la lucrativa de 106.882 m2, en terrenys classificats com a sòl no urbanitzable comú.
  
- La zona d'actuació forma part d'una finca citrícola propietat de Fontestad, SA, excepte els terrenys necessaris per a construir una nova rotonda i per a rectificar el revolt de la CV-32, finca que s'estén pels termes municipals de Náquera, Museros i Rafelbunyol.
  
- Es preveu la construcció d'una nau principal i nau per a la confecció d'embalatge, depuradora, i menjadors.
  
- L'edificabilitat prevista permet construir uns 45.000 m2 de naus i altres edificis auxiliars, i arreplega en les normes, entre altres paràmetres, una edificabilitat neta de 0'50 m2t/m2s i una ocupació del 50% de la parcel·la edificable.
  
- L'actuació l'interés comunitari de la qual se sol·licita, donades les seues característiques, superfície necessària per al desenvolupament de l'actuació superior a 4 hectàrees i tindre més de 8.000 m2 de construcció, constitueix una actuació integral en si mateixa considerada que fa impossible la ubicació en sòls urbans, urbanitzable o aptes per a la urbanització previstos pels planejaments vigents dels municipis de la zona. De manera que la seua ordenació i aprofitament urbanístic ha de resoldre's en els termes previstos en l'article 20 de la Llei 4/1992, de 5 de juny, de la Generalitat Valenciana, de Sòl No Urbanitzable, per tractar-se d'una actuació consistent en la instal·lació d'una central hortofructícola que requereix una superfície ocupada superior als quaranta mil metres quadrats, i tindre més de 8.000 m2 de construcció, per la qual cosa només pot autoritzar-se la seua implantació en el sòl no urbanitzable com una actuació integral a través del procediment extraordinari de declaració d'interés comunitari.
  
Segon. Respecte del procediment, s'han observat en el present cas les prescripcions legals que exigeix l'esmentada Llei Valenciana del Sòl No Urbanitzable. Així mateix, la documentació de l'expedient està completa en els termes requerits per l'article 20.2 segon paràgraf, de la referida Llei 4/1992 i la vigent legislació d'impacte ambiental.
  
Tercer. L'actuació integral projectada, per les seues dimensions constitueix un element influent en l'estructura territorial.
  
Es proposa un emplaçament en unes parcel·les frontereres a la CV-32 de Náquera a Massamagrell.
  
Respecte dels accessos, la finca actualment té una entrada i un accés per la carretera CV32 Náquera - Massamagrell.
  
Es proposa la creació d'una rotonda, a càrrec del promotor, en l'actual nuc d'accés Massamagrell A-7, des del qual tindria el sector la seua entrada, i tancar posteriorment l'actual accés a la finca. Els terrenys necessaris per a l'execució de la rotonda comprenen una superfície de 5.182,94 m2 de titularitat aliena a la promotora.
  
A més es proposa la modificació de l'actual carretera CV-32, suavitzar el revolt immediatament anterior a la rotonda, que afecta una superfície de 4.799 m2, i són 2.546,39 m2 de propietat de l'entitat promotora.
  
Respecte dels accessos fa falta per part de l'Oficina del Pla de Carreteres de la COPUT, la necessitat de tallar el camí d'entrada des de la CV-32 (a mà dreta de l'actuació), ja que la reposició es donarà pel viari de vora de l'actuació, i entrar directament a la rotonda.
  
L'activitat es planteja com una actuació integral que resol en si mateixa el seu acoblament territorial, de forma que garanteix la solució dels serveis sense que, d'un altre costat, s'ocasionen sobrecàrregues en el funcionament normal de les xarxes de serveis generals.
  
En aquest punt es preveu el subministrament d'energia elèctrica i donada l'existència d'una línia de mitjana tensió pròxima a la zona, des de la qual es portarà en aeri fins al sector.
  
Una vegada situat en el sector es connectarà a un centre d'entrega i se soterrarà la línia per a donar servei a tres transformadors repartits per la nau industrial de manera que les caigudes de tensió en baixa siguen mínimes.
  
El proveïment d'aigua es resoldrà a través d'un pou propi que té la finca des d'on s'impulsa al depòsit existent i des d'allí hi ha una canonada de PVC que accedeix a la zona delimitada per a l'actuació.
  
Respecte a les aigües residuals, tant l'aigua procedent dels serveis d'empleats, com del procedent del consum industrial es tractaran en una EDAR prefabricada soterrada amb capacitat equivalent a una població de 500 habitants.
  
Quart. En relació amb el règim de deures i cessions, de conformitat amb el que estableix l'article 20 de la Llei 4/1992, la promotora ha assumit les càrregues i obligacions pròpies d'un adjudicatari d'un programa d'actuació urbanística.
  
En aquest supòsit, es planteja acollir-se a les possibilitats de substitució previstes en la LSNU en els termes següents, plasmats en el conveni subscrit entre l'ajuntament i la mercantil Fontestad, SA, de data 6 de maig de 2001:
  
- Cessió de terrenys dotacionals urbanitzats corresponents a l'àmbit de l'actuació, que es concreten en la cessió de 12.227 m2 de parcel·la corresponent a zona verda.
  
Aquests terrenys representen el 10% de la total superfície del sector.
  
- Cessió del 10% de l'aprofitament lucratiu de l'àmbit de l'actuació, que es concreten en 10.668 m2 de parcel·la.
  
També es preveu una reserva de 405 places d'aparcament, superior a l'exigida legalment de 333 places, així com una reserva de 25 places d'aparcament per a camions en situació d'espera per a càrrega o descàrrega.
  
Igualment es preveu la cessió de 3.610 m2 de vials interiors al sector i 2.012,43 m2 de vials d'accés al sector.
  
Cinqué. A l'hora de definir l'adequació de l'actuació a l'ordenació territorial i urbanística cal indicar que l'emplaçament de l'actuació projectada és tècnicament correcte en relació amb l'ordenació del territori, i així ho manifesta l'Ajuntament de Museros que considera l'actuació compatible amb el model territorial, tenint així mateix en compte l'informe procedent de l'Oficina del Pla de Carreteres de la COPUT, titular de la via, en el qual es pronuncia d'una manera favorable a l'accés projectat. Així mateix, cal tindre en compte l'informe favorable de l'òrgan mediambiental mitjançant declaració d'impacte ambiental (Direcció General de Planificació i Gestió del Medi, de la Conselleria de Medi Ambient).
  
Sisé. El Govern Valencià és competent per a l'aprovació de l'ordenació i definició de l'aprofitament urbanístic de la present actuació integral, en virtut del que preceptua l'article 20.2 de la Llei 4/1992, de 5 de juny, de la Generalitat Valenciana, de Sòl No Urbanitzable.
  
De conformitat amb el que estableixen els preceptes legals citats i concordants de general i pertinent aplicació, a proposta del conseller d'Obres Públiques, Urbanisme i Transports, el Govern Valencià, acorda:
  
I) Aprovar definitivament l'ordenació urbanística relativa a l'atribució d'ús i aprofitament sol·licitat per la mercantil Fontestad, SA, d'una actuació integral consistent en la construcció d'una central hortofructícola en el paratge els Germanells del polígon 5, parcel·les 8, 30, 32 i 59, en sòl no urbanitzable del terme municipal de Museros, que afecta una superfície de 122.769 m2, com a declaració d'interés comunitari que s'ha de desenvolupar en els termes de l'article 20 de la Llei 4/1992, de 5 de juny, de Sòl No Urbanitzable.
  
La dita ordenació i declaració d'interés comunitari, així com l'adjudicació a què es fa referència en el següent apartat II, se subjectaran a les condicions especials establides en el present acord.
  
L'aprovació de l'actuació integral portarà implícita, a efectes expropiatoris, la declaració d'interés social i de la necessitat d'ocupació dels terrenys que, de conformitat amb el projecte aprovat, siguen necessaris per a l'execució d'aquella i per al seu enllaç amb els corresponents sistemes generals. El promotor de la iniciativa finalment aprovada tindrà, quan no siga propietari de la superfície afectada per l'actuació, o de part d'aquesta, la condició de beneficiari de l'expropiació, i serà al seu càrrec l'abonament dels preus justos a satisfer, amb independència de les obligacions assumides en el procediment d'aprovació de la seua iniciativa.
  
II) Adjudicar la dita actuació integral en favor de l'entitat Fontestad, SA, a la qual s'atorga la legitimació necessària, a l'efecte de l'article 20 de la Llei 4/1992, de 5 de juny, de la Generalitat Valenciana, per a promoure la instal·lació de la referida instal·lació.
  
III) Condicionar i vincular la dita adjudicació i legitimació al fet que el promotor designat complisca i satisfaça, en la seua totalitat, totes les obligacions i càrregues de naturalesa urbanística, així com els compromisos que ha assumit al llarg de la tramitació d'aquest procediment, que quedaran afectats -en favor de l'ajuntament- per a sufragar actuacions urbanístiques públiques. L'incompliment o no satisfacció de dites obligacions determinarà la caducitat d'aquesta adjudicació i, si és procedent, de la pròpia declaració d'interés comunitari que té per objecte.
  
IV) El promotor haurà de garantir, davant de l'Ajuntament de Museros, la correcta i puntual execució de la implantació en què consisteix aquesta actuació integral per import almenys d'un 7% del cost total dels serveis i obres d'urbanització previstos. La dita garantia financera i personal de promoció haurà de prestar-se mitjançant aval, fiança o depòsit de valors, abans de l'inici de les obres.
  
V) Tot canvi que es produïsca en la titularitat de la promoció de l'actuació integral necessitarà de la prèvia autorització del Govern Valencià.
  
VI) L'acord d'adjudicació expressat en el precedent apartat II, sense perjuí del que disposa l'apartat III, caducarà si en el termini d'un any, comptador des de la publicació en el Diari Oficial de la Generalitat Valenciana, la interessada no ha sol·licitat, en condicions d'obtindre, la preceptiva llicència municipal d'obres. Així mateix, el termini màxim per a l'execució de l'actuació integral serà el que s'assenyale en la llicència municipal, amb un màxim de dos anys prorrogables per Resolució del conseller d'Obres Públiques, Urbanisme i Transports. L'eventual declaració de caducitat de l'adjudicació l'emetrà, arribat el cas el conseller d'Obres Públiques, Urbanisme i Transports, a qui el present acord confereix les facultats necessàries amb aqueix fi, amb l'expedient previ instruït amb l'audiència de l'interessat i de l'Ajuntament de Museros. La dita declaració, si es produeix, determinaria la suspensió temporal de la declaració d'interés comunitari d'aquesta actuació integral, fins que el Govern Valencià resolga una nova adjudicació d'aquesta o la suspensió definitiva.
  
A més de la citada llicència municipal d'obres, l'adjudicatari haurà d'obtindre els permisos, llicències i autoritzacions que siguen necessàries per al lícit exercici de l'activitat.
  
VII) El desenvolupament de l'actuació integral s'ajustarà al projecte presentat pel promotor-adjudicatari, amb la documentació complementària aportada durant la tramitació de l'expedient, i respectarà les condicions fixades per les distintes administracions que han participat en el procediment, i en especial, les següents:
  
1r. Complir les consideracions establides en la Declaració d'Impacte Ambiental de 12 de juliol de 2001, consistents en:
  
"1. El projecte de modificació de traçat de la CV-32 i de construcció dels accessos a l'esmentada activitat haurà de preveure i respectar, de conformitat amb el que estableix la Llei 3/1995, el traçat del camí ramader denominat Cordell de la Calderona, de 37,5 m d'ample legal. Així mateix, qualsevol infraestructura necessària per al correcte desenvolupament de l'activitat proposada que siga susceptible d'afectar el dit camí ramader, o qualsevol altra, haurà de preveure i respectar els traçats corresponents.
  
2. La terra vegetal que, extreta durant la fase de moviment de terres, siga susceptible d'aprofitament es mantindrà en condicions agrícoles adequades i es destinarà bé al rebliment de les zones verdes, bé en altres àrees del municipi on siga susceptible la seua utilització.
  
3. Amb motiu del programa de vigilància ambiental, es proposa la realització de mesuraments periòdics dels efluents de la depuradora, així com la caracterització dels fangs resultants. En aquests dos casos, es realitzarà un primer control a la posada en marxa de la instal·lació, i s'haurà de repetir cada sis mesos sense perjuí d'allò que han establit altres legislacions que pogueren resultar més restrictives. La caracterització dels fangs podrà deixar de realitzar-se si queda demostrat el seu caràcter de no perillosos, sempre que no varien les condicions de producció, i hauran de ser, en qualsevol cas, entregats a gestor autoritzat. En el supòsit en què de la caracterització resultaren fangs considerats com a perillosos, l'empresa haurà d'inscriure's en el Registre de Xicotets Productors de Residus Perillosos o bé sol·licitar autorització administrativa com a gran productor, tot això en aquesta Conselleria i en funció del volum anual generat.
  
4. Les aigües procedents del depòsit de regulació no hauran de ser empleades per al consum humà excepte autorització expressa de l'organisme competent.
  
5. S'haurà de tramitar el corresponent canvi d'ús sobre el destí de les aigües subterrànies, respecte del qual es té autorització de l'organisme de conca corresponent, i que en l'actualitat es correspon amb el de reg agrícola en la seua totalitat".
  
2n. Executar els accessos segons el projecte presentat i amb l'informe favorable de l'Oficina del Pla de Carreteres de la Conselleria d'Obres Públiques, Urbanisme i Transports i consistent en la creació d'una rotonda, a càrrec del promotor, en l'actual nus d'accés Massamagrell A-7, des del qual tindria el sector la seua entrada, i tancar posteriorment l'actual accés a la finca. Els terrenys necessaris per a l'execució de la rotonda comprenen una superfície de 5.182,94 m2 de titularitat aliena a la promotora.
  
Es modificarà el traçat de l'actual carretera CV-32, es suavitzarà el revolt immediatament anterior a l'esmentada rotonda, que afecta una superfície de 4.799 m2, i són 2.546,39 m2 de propietat de l'entitat promotora.
  
Igualment fa falta per part de l'Oficina del Pla de Carreteres de la COPUT, la necessitat de tallar el camí d'entrada des de la CV-32 (a mà dreta de l'actuació), ja que la reposició es donarà pel viari de vora de l'actuació, i entrar directament a la rotonda.
  
Aquestes condicions prevaldran i hauran de ser assumides tant en els projectes d'obres que desenvolupen aquesta sol·licitud com en el posterior manteniment i explotació de la dita instal·lació.
  
Contra el present acord, que posa fi a la via administrativa, es podrà interposar recurs potestatiu de reposició davant del Govern Valencià en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/1992, de 26 de novembre, de Règim de les Administracions Públiques i del Procediment Administratiu Comú, o bé, el recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjudici que s'hi puga exercir qualsevol altre recurs que s'estime oportú.
  
València, 15 de novembre de 2001
  
El conseller secretari del Govern Valencià,